biswa921/orwiki-latest-pages-articles-raw huggingface dataset:
ଯୋନୀପଥ ରକ୍ତସ୍ରାବ

ଯୋନୀପଥ ରକ୍ତସ୍ରାବ କୁହାଯାଏ ଯେତେବେଳେ ଯୋନୀପଥରୁ ଯେ କୌଣସି ରକ୍ତସ୍ରାବ ହୁଏ । ଏହା ସାଧାରଣ କିମ୍ବା ଅସ୍ୱାଭାବିକ ଏହି ଦୁଇ ଭାଗରେ ବର୍ଗୀକୃତ ହୋଇଛି ।  ସନ୍ତାନ ପ୍ରସବକ୍ଷମ ମହିଳାମାନଙ୍କଠାରେ ସାଧାରଣଃ ପ୍ରତ୍ୟେକ ୨୪ରୁ ୩୮ ଦିନରେ  ଯୋନୀ ରକ୍ତସ୍ରାବ ହୁଏ ଓ ପ୍ରତ୍ୟେକ ଥର ଏହା ୪.୫ରୁ ୮ଦିନ ପର୍ଯ୍ୟନ୍ତ ରହିଥାଏ ଏବଂ ଫଳସ୍ୱରୂପ ୫ ମିଲି ୮୦ ମିଲି ରକ୍ତ ନଷ୍ଟ ହୋଇଯାଏ ।  ସନ୍ତାନ ପ୍ରସବକ୍ଷମ ମହିଳାମାନଙ୍କର ଅତ୍ୟଧିକ ରକ୍ତସ୍ରାବ ହେଲେ, ଦୁଇ ଅବଧି ମଧ୍ୟରେ ହେଲେ, ବାରମ୍ବାର ହେଲେ, ଦୀର୍ଘ ସମୟ ଧରି ହେଲେ ବା ଯୌନ ସଙ୍ଗମ ସମୟରେ ରକ୍ତସ୍ରାବ ହେଲେ ତାହାକୁ ଅସ୍ୱାଭାବିକ ରକ୍ତସ୍ରାବ କୁହାଯାଏ ।   

ଯୌବନ ପୂର୍ବରୁ, ଗର୍ଭାବସ୍ଥାରେ ଏବଂ ଋତୁବନ୍ଦ ପରେ ରକ୍ତସ୍ରାବକୁ ସାଧାରଣତଃ  ଅସ୍ୱାଭାବିକ କୁହାଯାଏ |  ଆଘାତ, ଅର୍ବୁଦ ବା ଯୋନୀପଥରେ କୌଣସି ପଦାର୍ଥ ଥିଲେ ଯୌବନ ପୂର୍ବରୁ ରକ୍ତସ୍ରାବ ହୋଇପାରେ |   ପ୍ରତିରୋପଣ,   ସ୍ୱତଃ ଗର୍ଭପାତ, ଅଥାନ ଗର୍ଭଧାରଣ କିମ୍ବା ସବକୋରିଓନିକ ରକ୍ତସ୍ରାବ ଯୋଗୁ ପ୍ରାରମ୍ଭିକ ଗର୍ଭଧାରଣ ସମୟରେ ରକ୍ତସ୍ରାବ ହୋଇପାରେ; ପରବର୍ତ୍ତୀ ଗର୍ଭାଧନ ସମୟରେ ପ୍ଲେସେଣ୍ଟା ପ୍ରିଭିଆ, ପ୍ଲେସେଣ୍ଟା ଆକ୍ରେଟା କିମ୍ବା ପ୍ଲାସେଣ୍ଟାଲ ଆବରପସନ ହେତୁ ରକ୍ତସ୍ରାବ ହୋଇପାରେ ।  ଋତୁବନ୍ଦ ପରେ ରକ୍ତସ୍ରାବ ଆଟ୍ରୋଫିକ୍ ଭାଜିନାଇଟିସ, ଥାଇରଏଡ୍ ସମସ୍ୟା କିମ୍ବା ପରଜନନ ଅଙ୍ଗରେ କର୍କଟ ରୋଗ କାରଣରୁ ରକ୍ତସ୍ରାବ ହୋଇପାରେ। 

ରକ୍ତସ୍ରାବ ସମ୍ପର୍କୀୟ ରୋଗ କିମ୍ବା ଯକୃତ ରୋଗ କାରଣରୁ ମଧ୍ୟ ଯୋନୀ ରକ୍ତସ୍ରାବ ହୋଇପାରେ |  ମୂତ୍ରାଶୟ କିମ୍ବା ମଳାଶୟର ରକ୍ତସ୍ରାବ ହେଲେ ଭୂଲରେ ଯୋନୀ ରକ୍ତସ୍ରାବ କୁହାଯାଇପାରେ | 

ଯୋନୀ ରକ୍ତସ୍ରାବ ଥିବା ବ୍ୟକ୍ତିଙ୍କ ବୟସ ଉପରେ କାର୍ଯ୍ୟକ୍ରମ ନିର୍ଭର କରେ |  ପ୍ରସବକ୍ଷମ ବୟସର ସମସ୍ତ ମହିଳାଙ୍କଠାରେ ଏକ ଗର୍ଭାଧାନ ପରୀକ୍ଷା କରାଯାଏ |   ଉଲ୍ଲେଖନୀୟ ରକ୍ତସ୍ରାବର ରୋକିବା ପାଇଁ ଯୋନୀ ପ୍ୟାକିଂ ଏବଂ ରକ୍ତଦାନ ଆବଶ୍ୟକ ହୁଏ |  ଅନ୍ୟଥା ଚିକିତ୍ସା ମୂଳ କାରଣ ଉପରେ ନିର୍ଭର କରେ।  ଅସ୍ୱାଭାବିକ ଗର୍ଭାଶୟ ରକ୍ତସ୍ରାବ ସନ୍ତାନ ପ୍ରସବ ବୟସର ପ୍ରାୟ ୨୦% ମହିଳାଙ୍କୁ ପ୍ରଭାବିତ କରିଥାଏ | 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki
ଲଳିତ ମୋହନ ଶର୍ମା

ଲଳିତ ମୋହନ ଶର୍ମା (୧୨ ଫେବୃଆରୀ ୧୯୨୮ – ୩ ନଭେମ୍ବର ୨୦୦୮) ଭାରତର ଉଚ୍ଚତମ ନ୍ୟାୟାଳୟର ୨୪ତମ ମୁଖ୍ୟ ବିଚାରପତି । ତାଙ୍କ ପିତା ଏଲ୍. ଏନ୍. ସିହ୍ନା ଥିଲେ ଭାରତର ପୂର୍ବତନ ଆଟର୍ଣ୍ଣି ଜେନେରାଲ । ଜଷ୍ଟିସ ଶର୍ମା ଭାରତର ଉଚ୍ଚତମ ନ୍ୟାୟାଳୟରେ ୧୮ ନଭେମ୍ବର ୧୯୯୨ରୁ ୧୧ ଫେବୃଆରୀ ୧୯୯୩ ପର୍ଯ୍ୟନ୍ତ ମୁଖ୍ୟ ବିଚାରପତି ଭାବେ କାର୍ଯ୍ୟ ତୁଲାଇଥିଲେ ।

 ବୃତ୍ତିଗତ ଜୀବନ 
ଜଷ୍ଟିସ ଶର୍ମା ପାଟନା ବିଶ୍ୱବିଦ୍ୟାଳୟରୁ ୧୯୪୬ ମସିହାରେ ବି. ଏ. (ସମ୍ମାନ) ପରୀକ୍ଷାରେ ଉତ୍ତୀର୍ଣ୍ଣ ହେବା ପରେ ୧୯୪୮ରେ ଉକ୍ତ ବିଶ୍ୱବିଦ୍ୟାଳୟରୁ ବି. ଏଲ୍. ଡ଼ିଗ୍ରୀ ହାସଲ କଲେ । ୧୯୪୯ ମସିହାରେ ପାଟନା ଉଚ୍ଚ ନ୍ୟାୟାଳୟରେ ଏକ କିରାଣୀ ଭାବେ ଯୋଗ ଦେଇଥିଲେ । ପରେ ୧୯୫୦ ମସିହା ଫେବୃଆରୀ ମାସରୁ ପାଟନା ଉଚ୍ଚ ନ୍ୟାୟାଳୟରେ ଓକିଲାତି ଆରମ୍ଭ କଲେ । ୬ ମାର୍ଚ୍ଚ ୧୯୫୭ ମସିହାରେ ଭାରତର ଉଚ୍ଚତମ ନ୍ୟାୟାଳୟର ଓକିଲ ଭାବେ ପଞ୍ଜିକୃତ ହେବା ପରେ ସେ ଏକ ବରିଷ୍ଠ ଓକିଲ ଭାବେ ମାନ୍ୟତା ପ୍ରାପ୍ତ ହେଲେ । ୧୨ ଏପ୍ରିଲ ୧୯୭୩ରେ ସେ ପାଟନା ଉଚ୍ଚ ନ୍ୟାୟାଳୟର ଏକ ବିଚାରପତି ଭାବେ ଯୋଗଦେଲେ ।

୧୮ ନଭେମ୍ବର ୧୯୯୨ରେ ସେ ଭାରତର ଉଚ୍ଚତମ ନ୍ୟାୟାଳୟର ବିଚାରପତି ଆସନକୁ ଉନ୍ନିତ ହୋଇ ପରେ ୧୮ ନଭେମ୍ବର ୧୯୯୨ରେ ସର୍ବୋଚ୍ଚ ନ୍ୟାୟାଳୟରେ ମୁଖ୍ୟ ବିଚାରପତି ଆସନ ଅଳଂକୃତ କରିଥିଲେ । ପରିଶେଷରେ ୧୧ ଫେବୃଆରୀ ୧୯୯୩ ଦିନ ସେ ଚାକିରିରୁ ଅବସର ନେଇଥିଲେ ।

 ପରିବାର ଏବଂ ବାଲ୍ୟ ଜୀବନ 
ଲଳିତ ମୋହନ ଶର୍ମା ୧୨ ଫେବୃଆରୀ ୧୯୨୮ରେ ବିହାର ରାଜ୍ୟର ଗୟାଜିଲ୍ଲା ଅନ୍ତର୍ଗତ ମୁସି ଗ୍ରାମରେ ଏକ ଜମିଦାରି ପରିବାରରେ ଜନ୍ମ ଗ୍ରହଣ କରିଥିଲେ । ତାଙ୍କ ପିତା ଲାଲ ନାରାୟଣ ସିହ୍ନା ଭାରତରେ ଇନ୍ଦିରାଗାନ୍ଧୀଙ୍କ ପ୍ରଧାନମନ୍ତ୍ରୀତ୍ୱ କାଳରେ  ୧୭ ଜୁଲାଇ ୧୯୭୨ରୁ ଏପ୍ରିଲ ୫ ୧୯୭୭ ପର୍ଯ୍ୟନ୍ତ ଭାରତର ଆଟର୍ଣ୍ଣି ଜେନେରାଲ ଥିଲେ । ତାଙ୍କ ପୁତ୍ର ଜଷ୍ଟିସ ପାର୍ଥ ସାରଥୀ ପାଟନା ଉଚ୍ଚ ନ୍ୟାୟାଳୟର ଏକ ବିଚାରପତି ଭାବେ କାର୍ଯ୍ୟ ତୁଲାଇଥିଲେ ।

 ମୃତ୍ୟୁ 

ଜଷ୍ଟିସ ଶର୍ମା ୮୦ ବର୍ଷ ବୟସରେ ୩ ନଭେମ୍ବର ୨୦୦୮ ଦିନ ପାଟନାସ୍ଥିତ ନିଜ ବାସଭବନରେ ଶେଷ ନିଃଶ୍ୱାସ ତ୍ୟାଗ କରିଥିଲେ । ମୃତ୍ୟୁ ବେଳକୁ ତାଙ୍କ ପରିବାର ଅନ୍ୟ ସଦସ୍ୟମାନେ ହେଲେ ତାଙ୍କର ସ୍ତ୍ରୀ, ପୁତ୍ର ଏବଂ କନ୍ୟା ।

 ଆଧାର 

 ବାହାର ଲିଙ୍କ 
 Biography

ଶ୍ରେଣୀ: ୧୯୨୮ ଜନ୍ମ
ଶ୍ରେଣୀ: ୨୦୦୮ ମୃତ୍ୟୁ
ଶ୍ରେଣୀ: ଭାରତର ଉଚ୍ଚତମ ନ୍ୟାୟାଳୟର ମୁଖ୍ୟ ବିଚାରପତି
ଆଦିତ୍ୟ ମାଢ଼ୀ

ଆଦିତ୍ୟ ମାଢ଼ୀ (ଜନ୍ମ: ୨୨ ଜୁଲାଇ ୧୯୭୪) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ମାଲକାନଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

 ଜନ୍ମ, ପରିବାର ଓ ଶିକ୍ଷା 
ଆଦିତ୍ୟ ମାଢ଼ୀ ୧୯୭୪ ମସିହାର ଜୁଲାଇ ୨୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପଦ୍ମ ଚରଣ ମାଢ଼ୀ ଓ ପତ୍ନୀଙ୍କ ନାମ ନନ୍ଦିନୀ ମାଢ଼ୀ ।

 ରାଜନୈତିକ ଜୀବନ 
ଆଦିତ୍ୟ ମାଢ଼ୀ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି ।

 ଆଧାର 

 ବାହାର ଆଧାର 
 

ଶ୍ରେଣୀ:୧୯୭୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ମାଲକାନଗିରି ଜିଲ୍ଲାର ଲୋକ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ମାନସ ମାଡକାମୀ

ମାନସ ମାଡକାମୀ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ମାଲକାନଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

 ରାଜନୈତିକ ଜୀବନ 
ମାନସ ମାଡକାମୀ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।

 ଆଧାର 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ମାଲକାନଗିରି ଜିଲ୍ଲାର ଲୋକ
ଶ୍ରେଣୀ:୧୫ଶ ଓଡ଼ିଶା ବିଧାନ ସଭାର ସଭ୍ୟ
ଚିଲବ୍ଲେନ୍‌ସ

ଚିଲବ୍ଲେନ୍‌ସ, ଅନ୍ୟ ନାମ ପର୍ନିଓ, ଚର୍ମରେ ହେଉଥିବା ଏକ ପ୍ରକାର ଶୀତଳ ରୋଗ ଯେଉଁଥିରେ ଚର୍ମ ଲାଲ ହୋଇଯାଏ, ଗଲୁ ହୁଏ ଏବଂ ଦରଜ ହୋଇଯାଏ  ।  କମ୍ କ୍ଷେତ୍ରରେ ଫୋଟକା ଓ ଘାଆ ହୋଇପାରେ |  ଗୋଡ଼ ଓ ହାତ ଆଙ୍ଗୁଠି, କାନ ଏବଂ ଗାଲ ସାଧାରଣତଃ ପ୍ରଭାବିତ ହୋଇଥାଏ | 

ଶୀତଦିନେ ଦୀର୍ଘ ସମୟ ଧରି ଥଣ୍ଡା ସଂସ୍ପର୍ଶରେ ରହିବା ହେତୁ ଚିଲବ୍ଲେନ ରୋଗ ସାଧାରଣତଃ ଦେଖାଯାଏ |  ଶୀତର ମାତ୍ରା ବା ଡିଗ୍ରୀ ଅବଶ୍ୟ ହିମାଙ୍କଠାରୁ କମ ରହିଲେ ଫ୍ରଷ୍ଟବାଇଟ୍ ହୁଏ । ବିପଦ କାରଣଗୁଡ଼ିକ ମଧ୍ୟରେ ଲୁପସ୍, ଧୂମପାନ, ପାରିବାରିକ ଇତିହାସ ଏବଂ ରେଣ୍ଡ ସିଣ୍ଡ୍ରୋମ ଅନ୍ତର୍ଭୁକ୍ତ ।  ଅନ୍ତର୍ନିହିତ ପ୍ରଣାଳୀରେ ଛୋଟ ରକ୍ତବାହୀମାନଙ୍କର ପ୍ରଦାହ ଯୋଗୁ ଏହି ରୋଗ ହୁଏ ।   ରୋଗ ନିର୍ଣ୍ଣୟ ସାଧାରଣତଃ  ଲକ୍ଷଣ ଏବଂ ପରୀକ୍ଷା ଉପରେ ଆଧାରିତ । 

ସାଧାରଣତଃ  ହାତ ଏବଂ ପାଦକୁ ଉଷୁମ ରଖିବାଦ୍ୱାରା ପ୍ରତିରୋଧ କରିହୁଏ । ଅନ୍ୟାନ୍ୟ ପଦକ୍ଷେପଗୁଡ଼ିକ ମଧ୍ୟରେ କେଫିନଠାରୁ ଦୂରେଇ ରହିବା ଏବଂ ନିଫେଡିପିନ ଗ୍ରହଣ କରାଯାଇପାରେ । ଚିକିତ୍ସାରେ ଜର୍ଟିକୋଷ୍ଟିରଏଡ କ୍ରିମ ବ୍ୟବହାର କରାଯାଇପାରେ।  ଏକ ରୋଗର ସମାଧାନ ପାଇଁ ଏକ କିମ୍ବା ଦୁଇ ସପ୍ତାହ ଲାଗିଯାଇପାରେ । 

ବିଶ୍ୱର ଶୀତଳ ଜଳବାୟୁ ଥବା ସ୍ଥାନମାନଙ୍କରେ ଚିଲବ୍ଲେନ୍ ଅପେକ୍ଷାକୃତ ସାଧାରଣ ଦେଖାଯାଏ । ଯୁବକ ଓ ବୃଦ୍ଧମାନେ ସାଧାରଣତଃ ଅଧିକ ପ୍ରଭାବିତ ହୁଅନ୍ତି ।  ପୁରୁଷଙ୍କ ଅପେକ୍ଷା ମହିଳାମାନେ ଅଧିକ ପ୍ରଭାବିତ ହୁଅନ୍ତି ।  ପ୍ରଥମ ଶତାବ୍ଦୀରୁ ଏହି ଅବସ୍ଥା ପେଡାନିଅସ ଡାୟୋସ୍କାଓରାଇଡ ଓଫ ଆନେଜେବ୍ରସ ବର୍ଣ୍ଣନା କରିଥିଲେ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki
ଚୌଧୁରୀ ବିକାଶ ଦାସ

ଚୌଧୁରୀ ବିକାଶ ଦାସ ଜଣେ ଓଡ଼ିଆ ଚଳଚ୍ଚିତ୍ର, ମଞ୍ଚ ଓ ଟେଲିଭିଜନ ଅଭିନେତା ଓ ନିର୍ଦ୍ଦେଶକ । "ଶ୍ରୀ ଜଗନ୍ନାଥ" ଧାରାବାହିକରେ ଧଡ଼ି ଗୋସେଇଁ ଚରିତ୍ର ତାଙ୍କୁ ବହୁ ଲୋକପ୍ରିୟତା ଆଣି ଦେଇଥିଲା ।

ଜୀବନୀ
ଚୌଧୁରୀ ବିକାଶ ଦାସ ଓଡ଼ିଶାର ଜଗତସିଂହପୁର ଜିଲ୍ଲାର କୋତିଆଁ ବାରଙ୍ଗ ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଜଣେ ଡାକ୍ତର ଥିଲେ । ସେ ଚାହୁଁଥିଲେ ପୁଅ ମଧ୍ୟ ଡାକ୍ତର ହେଉ । ତେବେ ଦାସଙ୍କର ଚିତ୍ରାଙ୍କନ ଓ ଅଭିନୟ ପ୍ରତି ଆକର୍ଷଣ ଥିଲା । ସେ ବିଜେବି କଲେଜରେ ପାଠ ପଢ଼ୁଥିବା ସମୟରେ "ମୁଁ, ଆମ୍ଭେ, ଆମ୍ଭେମାନେ" ନାମକ ନାଟକରେ ଅଭିନୟ କରିବା ସମୟରେ ନାଟକର ନିର୍ଦ୍ଦେଶକ ଅଜିତ ଦାସଙ୍କ ସହ ତାଙ୍କର ପରିଚୟ ହୋଇଥିଲା । ଅଜିତ ଦାସ ତାଙ୍କୁ ନାଟକରେ ଉତ୍ତଚର ଅଧ୍ୟୟନ ପାଇଁ ପ୍ରେରଣା ଦେଇଥିଲେ । ସେ ଉତ୍କଳ ସଙ୍ଗୀତ ମହାବିଦ୍ୟାଳୟରେ ନାଟକ ବିଭାଗରେ ନାମଲେଖାଇଥିଲେ । ସେଠାରେ ବିଜୟ ମହାନ୍ତି, ଅଜିତ ଦାସ ଓ ଅନ୍ୟ ଶିକ୍ଷକମାନଙ୍କଠାରୁ ସେ ନାଟକ ଅଧ୍ୟୟନ କରିଥିଲେ ।

ଆଧାର

 ବାହାର ଆଧାର 

 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କଥାଚିତ୍ରରେ ପୁରୁଷ ଅଭିନେତା
ଶ୍ରେଣୀ:ଓଡ଼ିଆ କଥାଚିତ୍ର ନିର୍ଦ୍ଦେଶକ
କାଲମ୍ୟାନ ସିଣ୍ଡ୍ରୋମ

କାଲମ୍ୟାନ ସିଣ୍ଡ୍ରୋମ ( କେ.ଏସ୍ ) ହେଉଛି ଏକ ଜେନେଟିକ ରୋଗ ଓ ଏହି ରୋଗରେ  ଆଘ୍ରାଣହାନୀ ଏବଂ ଯୌନ ଅଭାବ ହୋଇଥାଏ ।  ଲୋକମାନଙ୍କର ଶ୍ରବଣହାନୀ, ଅସ୍ୱାଭାବିକ ଦାନ୍ତ ଏବଂ ସ୍ୱଳ୍ପ ବିକଶିତ ବୃକ୍‌କ ହୋଇପାରେ ।  ଅନ୍ୟ ଲକ୍ଷଣଗୁଡ଼ିକରେ ଅଣଅବରୋହୀ ଟେଷ୍ଟିସ, ଏବଂ ପୁରୁଷମାନଙ୍କ ଲିଙ୍ଗ ଛୋଟ ହୋଇପାରେ ।  ଚିକିତ୍ସା ନ କଲେ ଓଷ୍ଟିଓପୋରୋସିସ୍, ଅନୁର୍ବରତା ଏବଂ ଯୌନ ଅସୁବିଧା ଆଦି ଜଟିଳତା ହୋଇପାରେ | 

ବିଭିନ୍ନ ଜେନେଟିକ୍ ପରିବର୍ତ୍ତନ ଯୋଗୁ ଏହି ରୋଗ ହୋଇପାରେ ।  ଏହା ସ୍ୱତଃସ୍ପର୍ତ୍ତ ଭାବରେ ଘଟେ କିନ୍ତୁ କିଛି ମାମଲାରେ ପିତାମାତାଙ୍କଠାରୁ ଉତ୍ତରାଧିକାରୀ  ସୂତ୍ରରେ ଆସିପାରେ । ଏହା ଏକ୍ସ-ଲିଙ୍କ ରିସେସିଭ, ଅଟୋସୋମାଲ ଡୋମିନାଣ୍ଟ ବା ଅଟୋସୋମାଲ ରିସେସିଭ ହୋଇପାରେ |  ଗୋନାଡ଼ୋଟ୍ରୋପିନ-ରିଲିଜିଙ୍ଗ ହରମୋନ ଉତ୍ପାଦନ କରିବାରେ ଅନ୍ତର୍ନିହିତ କାର୍ଯ୍ୟର ବିଫଳତା ଯୋଗୁ ପୁରୁଷମାନଙ୍କଠାରେ କମ୍ ଟେଷ୍ଟୋଷ୍ଟେରନ୍ ଏବଂ ମହିଳାମାନଙ୍କଠାରେ କମ୍ ଏଷ୍ଟ୍ରୋଜେନ ଓ ପ୍ରୋଜେଷ୍ଟେରନ ଥାଏ ।   ଏହା ହାଇପୋଗୋନାଡ଼ୋଟ୍ରୋପିକ ହାଇପୋଗୋନାଡିଜ୍ମର ଏକ ରୂପ ।  ଯୌବନାବସ୍ଥା ଆରମ୍ଭ ହେବାରେ ବିଫଳ ହେଲେ ରୋଗ ନିର୍ଣ୍ଣୟ କରାଯେ ଏବଂ ହରମୋନ୍ ସ୍ତର କିମ୍ବା ଜେନେଟିକ ପରୀକ୍ଷଣଦ୍ୱାରା ନିଶ୍ଚିତ କରାଯାଏ ।

ଏହାର ଚିକିତ୍ସା ସାଧାରଣତଃ ହରମୋନ୍ ରିପ୍ଲେସମେଣ୍ଟ ଥେରାପି (HRT) ସହିତ ହୋଇଥାଏ । ଏଥିରେ ଟେଷ୍ଟୋଷ୍ଟେରନ୍ କିମ୍ବା ଇଷ୍ଟ୍ରୋଜେନ୍ ଏବଂ ପ୍ରୋଜେଷ୍ଟେରନ୍ ଅନ୍ତର୍ଭୁକ୍ତ ହୋଇଥାଏ । ଉର୍ବରତା ଉନ୍ନତ କରିବା ପାଇଁ ଗୋନାଡୋଟ୍ରୋପିନ୍ ବ୍ୟବହୃତ ହୋଇପାରେ । ଏହା ଆୟୁଷ ହ୍ରାସ କରେ ନାହିଁ, ଯଦିଓ ଜଦିଓ ଜଟିଳତା ସୃଷ୍ଟି କରିପାରେ ।

କାଲମ୍ୟାନ୍ ସିଣ୍ଡ୍ରୋମ ପ୍ରାୟ ୩୦,୦୦୦ ପୁରୁଷଙ୍କ ମଧ୍ୟରୁ ଜଣେ ଏବଂ ୧୨୦,୦୦୦ ମହିଳାଙ୍କ ମଧ୍ୟରୁ ଜଣକୁ ପ୍ରଭାବିତ କରିଥାଏ |  ୧୮୫୬ ମସିହାରେ ସ୍ପେନର ଡାକ୍ତର ଅରେଲିଆନୋ ମେଷ୍ଟ୍ରେ ଡି ସାନ ଜୁଆନ ଗନ୍ଧ ନଷ୍ଟ ହେବା ଏବଂ ଛୋଟ ଟେଷ୍ଟିସ ମଧ୍ୟରେ ଲିଙ୍କ ବର୍ଣ୍ଣନା କରିଥିଲେ ।   ୧୯୪୪ ମସିହାରେ ଫ୍ରାନ୍‌ଜ ଜୋସେଫ କାଲମ୍ୟାନ ନାମକ ଜଣେ ଜର୍ମାନ-ଆମେରିକୀୟ ଜେନେଟିକ ବିଶେଷଜ୍ଞ ଏହାର ସମ୍ପୂର୍ଣ୍ଣ ବର୍ଣ୍ଣନା କରିଥିଲେ ଓ ଏହି ରୋଗର ନାମକରଣ ତାଙ୍କର ନାମାନୁସାରେ ହୋଇଥିଲା । 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki
ସିଗୁଆଟେରା ମାଛ ବିଷକ୍ରିୟା

ସିଗୁଆଟେରା ମାଛ ବିଷକ୍ରିୟା ( CFP ), ଯାହା କେବଳ ସିଗୁଆଟେରା ନାମରେ ମଧ୍ୟ ଜଣାଶୁଣା, ଏକ ଖାଦ୍ୟବାହିତ ରୋଗ ଯାହା ରିଗ ମାଛ ଖାଇବାଦ୍ୱାରା ହୁଏ ଯାହାର ମାଂସ କେତେକ ବିଷାକ୍ତ ପଦାର୍ଥଦ୍ୱାରା ଦୂଷିତ ହୋଇଥାଏ ।  ଏହାର ଲକ୍ଷଣ ମଧ୍ୟରେ ତରଳ ଝାଡ଼ା, ବାନ୍ତି, ନିଦ୍ରାହୀନତା, କାଲୁଆ, ଗଲୁ, ଗରମ ଏବଂ ଥଣ୍ଡା ପ୍ରତି ସମ୍ବେଦନଶୀଳତା, ମୁଣ୍ଡବୁଲା ଏବଂ ଦୁର୍ବଳତା ଅନ୍ତର୍ଭୁକ୍ତ ହୋଇପାରେ ।   ବିଷର ପରିମାଣ ଅନୁସାରେ ଏହାର ଲକ୍ଷଣ ଅଧ ଘଣ୍ଟାରୁ ଦୁଇ ଦିନ ପର୍ଯ୍ୟନ୍ତ ଭିନ୍ନ ଭିନ୍ନ ହୋଇଥାଏ ।  ଚାରି ଦିନ ପର୍ଯ୍ୟନ୍ତ ତରଳ ଝାଡ଼ା ହୋଇପାରେ ।  କେତେକ ଲକ୍ଷଣ ସାଧାରଣତଃ କିଛି ସପ୍ତାହରୁ କିଛି ମାସ ପର୍ଯ୍ୟନ୍ତ ରହିଥାଏ ।  ସ୍ୱଳ୍ପ ହୃଦ୍‌ଗତି ହାର ଏବଂ ନିମ୍ନ ରକ୍ତଚାପ ମଧ୍ୟ ହୋଇପାରେ | 

ଜଡିତ ନିର୍ଦ୍ଦିଷ୍ଟ ବିଷାକ୍ତ ପଦାର୍ଥଗୁଡ଼ିକ ମଧ୍ୟରେ ସିଗୁଆଟକ୍ସିନ ଓ ମାଇଟୋଟକ୍ସିନ ଥାଏ ।  ସେଗୁଡିକ ମୂଳତଃ ଗାମ୍ବିଏରଡିସକସ ନାମକ ଏକ ଛୋଟ ସାମୁଦ୍ରିକ ଜୀବଦ୍ୱାରରା ପ୍ରସ୍ତୁତ ହୋଇଥାଏ ଯାହା ଟ୍ରପିକାଲ୍ ଏବଂ ସବଟ୍ରୋପିକାଲ୍ ଜଳରେ  ଥିବା କୋରାଲ ରିଫ ଉପରେ ବୃଦ୍ଧି ପାଏ ।  ଏଗୁଡିକ ବୃକ୍ଷ ଖାଉଥିବା ମାଛଦ୍ୱାରା ଖିଆଯାଏ ଯାହା ପରବର୍ତ୍ତୀ ସମୟରେ ବୃହତ ମାଂସାସୀ ମାଛଦ୍ୱାରା ଖିଆଯାଏ ।  ଏହି ଖାଦ୍ୟ ଶୃଙ୍ଖଳାରେ ଗତି କଲାବେଳେ ବିଷାକ୍ତ ପଦାର୍ଥ ଅଧିକ ବ‌ହଳିଆ ହୋଇଯାଏ |  ଏହିପରି ମାଛ ମଧ୍ୟରେ ବାର୍ରାକୁଡ଼ା, ଗ୍ରୁପର, ମୋରେ ଇଲ, ଆମ୍ଭରଜାକ, ସାମୁଦ୍ରିକ ବାସ୍ସ ଓ ସ୍ଟରଜନ ଅନ୍ତର୍ଭୁକ୍ତ |  ନିକଟ ଅତୀତରେ ମାଛ ଖାଇବା ସହିତ ରୋଗୀର ଲକ୍ଷଣ ଦେଖି ରୋଗ ନିର୍ଣ୍ଣୟ କରାଯାଏ ।  ଯଦି ସମାନ ମାଛ ଖାଉଥିବା ଲୋକଙ୍କ ମଧ୍ୟରୁ ଅନେକଙ୍କର ଲକ୍ଷଣ ଦେଖାଯାଏ ତେବେ ରୋଗ ନିର୍ଣ୍ଣୟ ହେବାର ସମ୍ଭାବନା ଅଧିକ ଥାଏ । ଯଦି ସେମାନେ ପୂର୍ବରୁ ଖାଇଥିବା କିଛି ମାଛ ଉପଲବ୍ଧ ଥିଲେ ରୋଗ ନିଶ୍ଚିତ କରିବା ପାଇଁ ମଧ୍ୟ ପରୀକ୍ଷା କରାଯାଇପାରେ । 

ପ୍ରତିଷେଧକ ପ୍ରୟାସରେ ରିଫ ମାଛ ନ ଖାଇବା, ବାରକୁଡା ପରି ବିପଦପୂର୍ଣ୍ଣ ମାଛ ନ ଖାଇବା ଏବଂ ମାଛ ଯକୃତ, ରୋ କିମ୍ବା ମାଛର ମୁଣ୍ଡ ନ ଖାଇବାକୁ ପରାମର୍ଶ ଦିଆଯାଏ ।  ସିଗୁଆଟକ୍ସିନର କୌଣସି ସ୍ୱାଦ କିମ୍ବା ଗନ୍ଧ ନଥାଏ ଯାହା ପାରମ୍ପରିକ ରନ୍ଧା ପଦ୍ଧତିରେ  ନଷ୍ଟ ହୋଇପାରିବ ନାହିଁ |  ସିଗୁଏଟର ମାଛ ବିଷାକ୍ତ ହେବା ପରେ କୌଣସି ନିର୍ଦ୍ଦିଷ୍ଟ ଚିକିତ୍ସା ନାହିଁ ।  ମାନିଟଲ ବିବେଚନା କରାଯାଇପାରେ, କିନ୍ତୁ ଏହାର ବ୍ୟବହାରକୁ ସମର୍ଥନ କରୁଥିବା ପ୍ରମାଣ ଅତ୍ୟନ୍ତ ଶକ୍ତିଶାଳୀ ନୁହେଁ ।  କେତେକ ଲକ୍ଷଣର ଚିକିତ୍ସା ପାଇଁ ଗାବାପେଣ୍ଟିନ୍ କିମ୍ବା ଆମିଟ୍ରିପ୍ଟିଲିନ ବ୍ୟବ‌ହାର କରାଯାଇପାରେ । 

ରୋଗ ନିୟନ୍ତ୍ରଣ କେନ୍ଦ୍ର  ରୋଗ ନିୟନ୍ତ୍ରଣ କେନ୍ଦ୍ର ଆକଳନ ଅନୁସାରେ ବିଶ୍ୱରେ ପ୍ରତିବର୍ଷ ଏହିପରି ପ୍ରାୟ ୫୦,୦୦୦ ମାମଲା ଘଟେ ।  ଅନ୍ୟାନ୍ୟ ଆକଳନ ଅନୁଯାୟୀ ବର୍ଷକୁ ୫୦୦,୦୦୦ ମାମଲା ରହିଛି।  ସାମୁଦ୍ରିକ ମାଛ ବିଷକ୍ରିୟ ମଧ୍ୟରେ ଏହା  ସର୍ବାଧିକ ହୁଏ ।  ଏହା ସାଧାରଣତଃ ପ୍ରଶାନ୍ତ ମହାସାଗର, ଭାରତ ମହାସାଗର ଏବଂ କାରିବିଆନ ସାଗରରେ ୩୫° ଏନରୁ ୩୫° ଏସ ଅକ୍ଷାଂଶ ମଧ୍ୟରେ ଦେଖାଯାଏ ।  କୋରାଲ ରିଫ ଅବନତି ଏବଂ ସାମୁଦ୍ରିକ ଖାଦ୍ୟରେ ବାଣିଜ୍ୟ ବୃଦ୍ଧି ହେତୁ ଏହି ଅବସ୍ଥା ହେବାର ଆଶଙ୍କା ବଢ଼ୁଥିବା ଜଣାପଡିଛି ।  ବିଷାକ୍ତ ରୋଗରେ ମୃତ୍ୟୁ ହେବାର ଆଶଙ୍କା ୧,୦୦୦ ଜଣରେ ଏକ ଜଣରୁ କମ୍ ଅଟେ ।  ସ୍ଥିତିର ବର୍ଣ୍ଣନା ଅତି କମରେ ୧୫୧୧ ମସିହାରୁ ଆରମ୍ଭ ହୋଇଥିଲା ।   ବର୍ତ୍ତମାନର ନାମ ୧୭୮୭ ମସିହାରେ ବ୍ୟବହୃତ ହୋଇଥିଲା।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki
ରବୀନ୍ଦ୍ରନାଥ ଦାସ

ରବୀନ୍ଦ୍ରନାଥ ଦାସ (୧୭ ମଇ ୧୯୪୩ - ୨୦ ଅପ୍ରେଲ ୨୦୨୨) ଜଣେ ଓଡ଼ିଆ ସାହିତ୍ୟିକ ଓ ନାଟ୍ୟକାର ଥିଲେ । ସେ ରବି ଦାସ ନାମରେ ମଧ୍ୟ ପରିଚିତ ଥିଲେ । ସାହିତ୍ୟ ସାଧନା ନିମନ୍ତେ ସେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ସଙ୍ଗୀତ ନାଟକ ଏକାଡେମୀ ପୁରସ୍କାର ଓ ପ୍ରଜାତନ୍ତ୍ର ବିଷୁବ ପୁରସ୍କାର ଆଦି ପୁରସ୍କାର ପାଇଥିଲେ । ବୃତ୍ତିରେ ସେ ଜଣେ ଓଡ଼ିଶା ପ୍ରଶାସନିକ ସେବା ଅଧିକାରୀ ଥିଲେ ।

 ସଂକ୍ଷିପ୍ତ ଜୀବନୀ 
ରବୀନ୍ଦ୍ରନାଥ ୧୯୪୩ ମସିହା ମଇ ୧୭ତାରିଖରେ କେନ୍ଦ୍ରାପଡ଼ା ଜିଲ୍ଲାର ପାଟକୁରା ଥାନା ଅନ୍ତର୍ଗତ ପାଇଲେ ଗ୍ରାମରେ ଜନ୍ମଗ୍ରହଣ କରିଥିଲେ । ପିଲାବେଳୁ ତାଙ୍କର ସାହିତ୍ୟରେ ରୁଚି ଥିଲା । ଅଷ୍ଟମ ଶ୍ରେଣୀରେ ପଡ଼ିବା ସମୟରେ ତାଙ୍କର ପ୍ରଥମ ଗପ ପ୍ରକାଶ ପାଇଥିଲା । ସେ ରେଭେନ୍ସା ମହାବିଦ୍ୟାଳୟରୁ ଶିକ୍ଷାଗ୍ରହଣ କରିଥିଲେ । 

ବୃତ୍ତିରେ ସେ ଓଡ଼ିଶା ପ୍ରଶାସନିକ ସେବା ଅଧିକାରୀ ଥିଲେ । ଆକାଶବାଣୀ କଟକର ସେ ସ୍ୱୀକୃତିପ୍ରାପ୍ତ ଗୀତିକାର ଥିଲେ । ୨୦୦୬-୦୭ ମସିହାରେ ସେ ଓଡ଼ିଶା ସାହିତ୍ୟ ଏକାଡେମୀର ସଚିବ ଭାବରେ କାର୍ଯ୍ୟ କରିଥିଲେ ।

 ରଚନାବଳୀ 
 ନାଟକ 
 ବିଷର୍ଣ୍ଣ ପୃଥ୍ୱୀ
 ଯୋଦ୍ଧା
 ଧୃବ
 ଦେବୀ
 ଚିତ୍ରସେନ
 ଅଙ୍ଗାର
 ଅନ୍ତିମ ପର୍ବ
 ଗଳ୍ପଗ୍ରନ୍ଥ 
 ଅନେକ ଯନ୍ତ୍ରଣା
 ମୁଖବନ୍ଧ (ହିନ୍ଦୀ ଭାଷାକୁ ଅନୁବାଦିତ ହୋଇଛି)
 ନିସଃଙ୍ଗ ଅଶ୍ୱାରୋହୀ
 ନିର୍ବାସିତ ସମ୍ରାଟ
 ଉପନ୍ୟାସ 
 ଘର
 ବାପା
 ବୋଉ
 ମାୟା
 ରମା
 ହୃଦୟେଶ୍ୱରୀ
 ନିସଃଙ୍ଗ ଆକାଶ

 ସମ୍ମାନ ଓ ପୁରସ୍କାର 
 ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର - ୧୯୭୯ (ନାଟକ ବିଷର୍ଣ୍ଣ ପୃଥ୍ୱୀ)
 ରାଜଧାନୀ ପୁସ୍ତକ ମେଳା ସମ୍ମାନ - ୨୦୦୯
 ବିଷୁବ ସମ୍ମାନ
 ରାମଚନ୍ଦ୍ର ମିଶ୍ର ନାଟକ ସମ୍ମାନ, ୨୦୦୬ (ଉତ୍କଳ ସାହିତ୍ୟ ସମାଜ ପ୍ରଦତ୍ତ  ସମ୍ମାନ)
 ଓଡ଼ିଶା ସଙ୍ଗୀତ ନାଟକ ଏକାଡେମୀ ପୁରସ୍କାର
 ଆଧାର 

ଶ୍ରେଣୀ:୧୯୪୩ ଜନ୍ମ
ଶ୍ରେଣୀ:୨୦୨୨ ମୃତ୍ୟୁ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ନାଟ୍ୟକାର
ଶ୍ରେଣୀ:ଓଡ଼ିଶାରେ ଜନ୍ମିତ ବ୍ୟକ୍ତି
ହାଣ୍ଟାଭୂତାଣୁ ରକ୍ତସ୍ରାବୀ ଜ୍ୱର ସ‌ହିତ ବୃକକ୍ ସିଣ୍ଡ୍ରୋମ

ଲେଉଟାଣି ହାଣ୍ଟାଭୂତାଣୁ ରକ୍ତସ୍ରାବୀ ଜ୍ୱର ସ‌ହିତ ବୃକ୍‌କ ସିଣ୍ଡ୍ରୋମ
Hantavirus hemorrhagic fever with renal syndrome

redirect ହାଣ୍ଟାଭୂତାଣୁ ରକ୍ତସ୍ରାବୀ ଜ୍ୱର ସ‌ହିତ ବୃକ୍‌କ ସିଣ୍ଡ୍ରୋମ
କାର୍ଲ୍ ସେଗାନ୍

କାର୍ଲ୍ ସେଗାନ୍ (ନଭେମ୍ବର ୯, ୧୯୩୪ - ଡିସେମ୍ବର ୨୦, ୧୯୯୬) ଜଣେ ଆମେରିକୀୟ ଜ୍ୟୋତିର୍ବିଜ୍ଞାନୀ ଓ ବିଜ୍ଞାନ ମୁଖପାତ୍ର ଥିଲେ। ତାଙ୍କର ବିଭିନ୍ନ କାର୍ଯ୍ୟକଳାପ ମଧ୍ୟରେ ବିଗ୍ରହୀ ଜୀବନ ସନ୍ଧାନ ଓ ବିଜ୍ଞାନ ଶିକ୍ଷା ଉଲ୍ଲେଖନୀୟ ଅଟେ। ଜନସାଧାରଣଙ୍କ ପାଖରେ ବିଜ୍ଞାନ ପରିଚିତ କରେଇବାରେ ତାଙ୍କ ଟିଭି ଧାରାବାହିକ କସମସ୍ ଏକ ବିଶେଷ ସୃଷ୍ଟି। ସେ ବୈଜ୍ଞାନିକ ପଦ୍ଧତିକୁ ସମର୍ଥନ କରୁଥିଲେ। right|thumb|କାର୍ଲ୍ ସେଗାନ୍
କସମସ୍ ଧାରାବାହିକରେ ସେ ବ୍ରହ୍ମାଣ୍ଡର ସୃଷ୍ଟି, ପୃଥିବୀରେ ଜୀବନର ସୃଷ୍ଟି ଓ ଜୈବବିବର୍ତ୍ତନ, ବୈଜ୍ଞାନିକ ପଦ୍ଧତି, ସାମ୍ଭାବ୍ୟ ବିଗ୍ରହୀ ଜ୍ଞାନୀ ଜୀବନ ଇତ୍ୟାଦି ବୈଜ୍ଞାନିକ ପ୍ରସଙ୍ଗରେ ବିଷଦ ଆଲୋଚନା କରିଛନ୍ତି। ପୃଥିବୀର ଇତିହାସ ତଥା ବିଜ୍ଞାନର ଇତିହାସ ବିଷୟରେ ଆଲୋଚନା ବେଳେ ବିଶ୍ୱତାପନ, ବିଶ୍ୱଯୁଦ୍ଧ ପରି ଅଘଟଣକୁ ଏଡ଼େଇବା ପାଇଁ ବିଜ୍ଞାନର ଉପକାରିତା ସେ ବୁଝାଇଛନ୍ତି। ପୃଥିବୀରୁ ସାମ୍ଭାବ୍ୟ ବିଗ୍ରହୀ ଜୀବନ ଉଦ୍ଦେଶ୍ୟରେ ସେ ସନ୍ଦେଶ ସମ୍ପାଦନ କରିଥିଲେ। ଏହି ସନ୍ଦେଶ ପାୟୋନିଅର୍ ତଥା ଭୟେଜର୍ ଯାନରେ ବିଗ୍ରହୀ ଜୀବ ଉଦ୍ଦେଶ୍ୟରେ ଗତିଶୀଳ।

ପ୍ରାରମ୍ଭରେ ହାର୍ଭାର୍ଡର ଜଣେ ସହକାରୀ ପ୍ରଫେସର ସେଗାନ୍ ପରେ କର୍ନେଲକୁ ଯାଇଥିଲେ ଯେଉଁଠାରେ ସେ ତାଙ୍କ କ୍ୟାରିୟରର ଅଧିକାଂଶ ସମୟ ବିତାଇଥିଲେ  | ସେଗାନ୍ ୬୦୦ରୁ ଅଧିକ ବୈଜ୍ଞାନିକ କାଗଜପତ୍ର ଏବଂ ପ୍ରବନ୍ଧ ପ୍ରକାଶ କରିଥିଲେ ଏବଂ ୨୦ରୁ ଅଧିକ ପୁସ୍ତକର ଲେଖକ, ସହ-ଲେଖକ କିମ୍ବା ସମ୍ପାଦକ ଥିଲେ |  ସେ ଅନେକ ଲୋକପ୍ରିୟ ବିଜ୍ଞାନ ପୁସ୍ତକ ଲେଖିଥିଲେ, ଯେପରିକି ଡ୍ରାଗନ୍ସ ଅଫ୍ ଇଡେନ୍, ବ୍ରୋକାଙ୍କ ବ୍ରେନ୍, ପାଲେ ବ୍ଲୁ ଡଟ୍ ଏବଂ ପୁରସ୍କାର ବିଜେତା ୧୯୮୦ ଟେଲିଭିଜନ ଧାରାବାହିକ କସମୋସ୍: ଏ ପର୍ସନାଲ୍ ଭୋଏଜ୍ ବର୍ଣ୍ଣନା ଏବଂ ସହ-ଲେଖିଥିଲେ | ଆମେରିକୀୟ ସାର୍ବଜନୀନ ଟେଲିଭିଜନ ଇତିହାସରେ ସବୁଠାରୁ ଅଧିକ ଦେଖାଯାଇଥିବା ସିରିଜ୍, କସମୋସ୍ ୬୦ଟି ଦେଶରେ ଅତି କମରେ ୫୦୦ ନିୟୁତ ଲୋକ ଦେଖିଛନ୍ତି |  ଏହି ଧାରାବାହିକ ସହିତ କସମୋସ୍ ପୁସ୍ତକ ପ୍ରକାଶିତ ହୋଇଥିଲା । ସେ ୧୯୮୫ ବିଜ୍ଞାନ କାଳ୍ପନିକ ଉପନ୍ୟାସ କଣ୍ଟାକ୍ଟ ମଧ୍ୟ ଲେଖିଥିଲେ, ଯାହା ସମାନ ନାମର ୧୯୯୭ ଚଳଚ୍ଚିତ୍ରର ଆଧାର | ତାଙ୍କର କାଗଜପତ୍ର, ଯେଉଁଥିରେ ୫୯୫,୦୦୦ ସାମଗ୍ରୀ ଅଛି, କଂଗ୍ରେସର ଲାଇବ୍ରେରୀରେ ଅଭିଲେଖ କରାଯାଇଥିଲା | http://rs5.loc.gov/service/mss/eadxmlmss/eadpdfmss/2013/ms013113.pdf

ସେଗାନ୍ ବୈଜ୍ଞାନିକ ସନ୍ଦେହଜନକ ଅନୁସନ୍ଧାନ ଏବଂ ବୈଜ୍ଞାନିକ ପଦ୍ଧତିକୁ ସମର୍ଥନ କରିଥିଲେ, ଏକ୍ସୋବାୟୋଲୋଜିର ଅଗ୍ରଗାମୀ ହୋଇଥିଲେ ଏବଂ ଏକ୍ସଟ୍ରା-ଟେରେଷ୍ଟ୍ରିଆଲ୍ ଇଣ୍ଟେଲିଜେନ୍ସ (ସେଟି) ସନ୍ଧାନକୁ ପ୍ରୋତ୍ସାହିତ କରିଥିଲେ | ସେ ତାଙ୍କ କ୍ୟାରିୟରର ଅଧିକାଂଶ ସମୟ କର୍ନେଲ ବିଶ୍ୱବିଦ୍ୟାଳୟରେ ଜ୍ୟୋତିର୍ବିଜ୍ଞାନର ପ୍ରଫେସର ଭାବରେ ବିତାଇଥିଲେ, ଯେଉଁଠାରେ ସେ ପ୍ଲାନେଟାରୀ ଷ୍ଟଡିଜ୍ ପାଇଁ ଲାବୋରେଟୋରୀ ନିର୍ଦ୍ଦେଶନା ଦେଇଥିଲେ | ସେଗାନ୍ ଏବଂ ତାଙ୍କ କାର୍ଯ୍ୟଗୁଡ଼ିକ ନାସା ବିଶିଷ୍ଟ ଜନସେବା ପଦକ, ଜାତୀୟ ବିଜ୍ଞାନ ଜନକଲ୍ୟାଣ ପଦକ, ତାଙ୍କ ପୁସ୍ତକ ଦି ଡ୍ରାଗନ୍ସ ଅଫ୍ ଇଡେନ୍ ପାଇଁ ଜେନେରାଲ୍ ଅଣ-ଫିକ୍ସନ୍ ପାଇଁ ପୁଲିଜର୍ ପୁରସ୍କାର ଏବଂ କସମୋସ୍: ଏ ପର୍ସନାଲ୍ ଭୋଏଜ୍, ଦୁଇଟି ଏମି ପୁରସ୍କାର, ପିବୋଡି ପୁରସ୍କାର ଏବଂ ହୁଗୋ ପୁରସ୍କାର ସମେତ ଅନେକ ପୁରସ୍କାର ଏବଂ ସମ୍ମାନ ପାଇଥିଲେ | ସେ ତିନି ଥର ବିବାହ କରିଥିଲେ ଏବଂ ତାଙ୍କର ପାଞ୍ଚଟି ସନ୍ତାନ ଥିଲେ । ମାଇଲୋଡିସ୍ପ୍ଲାସିଆ ବିକଶିତ ହେବା ପରେ, ସେଗାନ୍ ଡିସେମ୍ବର ୨୦, ୧୯୯୬ରେ ୬୨ ବର୍ଷ ବୟସରେ ନିମୋନିଆରେ ମୃତ୍ୟୁବରଣ କରିଥିଲେ ।

 ଆଧାର 

ଶ୍ରେଣୀ:ବୈଜ୍ଞାନିକ
ଅନାଦି ଚରଣ ସାହୁ

ଅନାଦି ଚରଣ ସାହୁ (୧ ଜୁଲାଇ ୧୯୪୦ - ୧୯ ଜାନୁଆରୀ ୨୦୨୪) ହେଉଛନ୍ତି ଜଣେ ଭାରତୀୟ ରାଜନୀତିଜ୍ଞ, ପୁଲିସ ଅଧିକାରୀ ଏବଂ ଲେଖକ ଥିଲେ । ସେ ଓଡ଼ିଶାର ଭାରତୀୟ ଜନତା ପାର୍ଟିର ସଦସ୍ୟ ଥିଲେ । ସେ ବ୍ରହ୍ମପୁର ରୁ ୧୩ଶ ଲୋକ ସଭାରେ ପ୍ରତିନିଧିତ୍ୱ କରିଥିଲେ । ସେ ଭାରତୀୟ ପୋଲିସ ସେବାର ଜଣେ ଅଫିସର ଥିଲେ ଏବଂ ତାଙ୍କର ଉଲ୍ଲେଖନୀୟ ସେବା ପାଇଁ ରାଷ୍ଟ୍ରପତିଙ୍କ ପଦକ ମଧ୍ୟ ପାଇଥିଲେ ।

 ସାହିତ୍ୟିକ କୃତି 
ଓଡ଼ିଆ ଭାଷାରେ ତାଙ୍କର କିଛି ସାହିତ୍ୟିକ କୃତି ହେଲା, ଜଙ୍ଗଲୀ ସହର, ଜରାସନ୍ଧ, ମାୟା, ତାଣ୍ଡବ, ମୁଣ୍ଡ ମେଖଳା । ତାଙ୍କରି ରଚିତ ଗଳ୍ପ ସଂକଲନ ହେଉଛି ପାଣ୍ଡୁର ବଳୟ, ଚକାଡ଼ୋଳା ଓ ନତଜାନୁ ।

 ମୃତ୍ୟୁ 
ବାର୍ଧ୍ୟକ୍ୟ ଜନିତ ରୋଗରେ ପିଡ଼ିତ ଥାଇ ସେ ୨୦୨୪ ମସିହା ଜାନୁଆରୀ ମାସ ୧୯ ତାରିଖରେ ପରଲୋକ ଗମନ କରିଥିଲେ ।

 ଆଧାର 

ଶ୍ରେଣୀ:୧୯୪୦ ଜନ୍ମ
ଶ୍ରେଣୀ:୨୦୨୪ ମୃତ୍ୟୁ
ଶ୍ରେଣୀ:୧୩ଶ ଲୋକ ସଭା ସଭ୍ୟ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ଶ୍ରେଣୀ:ଓଡ଼ିଶାର ଲୋକସଭା ସଦସ୍ୟ
ଶ୍ରେଣୀ:ଓଡ଼ିଶାର ଭାରତୀୟ ଜନତା ପାର୍ଟି ରାଜନେତା
ଜଗନ୍ନାଥ ନାଏକ

ଜଗନ୍ନାଥ ନାଏକ (ଜନ୍ମ: ୨୭ ଜୁନ ୧୯୭୭) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପାଟଣା ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

 ଜନ୍ମ, ପରିବାର ଓ ଶିକ୍ଷା 
ଜଗନ୍ନାଥ ନାଏକ ୧୯୭୭ ମସିହାର ଜୁନ ୨୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କାହ୍ନୁ ଚରଣ ନାଏକ ଓ ପତ୍ନୀଙ୍କ ନାମ ଅଞ୍ଜିତା ନାଏକ ।

 ରାଜନୈତିକ ଜୀବନ 
ଜଗନ୍ନାଥ ନାଏକ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି ।

 ଆଧାର 

 ବାହାର ଆଧାର 
 

ଶ୍ରେଣୀ:୧୯୭୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କେନ୍ଦୁଝର ଜିଲ୍ଲାର ଲୋକ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ସମ୍ବିତ ରାଉତରାୟ

ସମ୍ବିତ ରାଉତରାୟ (ଜନ୍ମ: ୨୧ ମାର୍ଚ୍ଚ ୧୯୭୩) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପାରାଦ୍ୱୀପ ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

 ଜନ୍ମ, ପରିବାର ଓ ଶିକ୍ଷା 
ସମ୍ବିତ ରାଉତରାୟ ୧୯୭୩ ମସିହାର ମାର୍ଚ୍ଚ ୨୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦାମୋଦର ରାଉତ ଓ ମାଆଙ୍କ ନାମ ସ୍ନେହା ରାଉତ ଏବଂ ପତ୍ନୀଙ୍କ ନାମ ଗୀତାଞ୍ଜଳି ରାଉତରାୟ । ତାଙ୍କ ବାପା ଜଣେ ରାଜନେତା ଭାବରେ ଓଡ଼ିଶା ବିଧାନ ସଭାରେ ମନ୍ତ୍ରୀ ତଥା ବିଧାୟକ ଭାବରେ କାର୍ଯ୍ୟ କରିଛନ୍ତି ।

 ରାଜନୈତିକ ଜୀବନ 
ସମ୍ବିତ ରାଉତରାୟ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି ।

 ଆଧାର 

 ବାହାର ଆଧାର 
 

ଶ୍ରେଣୀ:୧୯୭୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଜଗତସିଂହପୁର ଜିଲ୍ଲାର ଲୋକ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ଟ୍ରାଇସାଇକ୍ଲିକ୍ ଆଣ୍ଟିଡେପ୍ରେସାଣ୍ଟ

ଟ୍ରାଇସାଇକ୍ଲିକ୍ ଆଣ୍ଟିଡେପ୍ରେସାଣ୍ଟ ( TCAs )  ଏକ ଅବସାଦରୋଧୀ ଶ୍ରେଣୀର ଔଷଧ ଯାହା ମୁଖ୍ୟତଃ ସ୍ନାୟୁ ଜନିତ ଯନ୍ତ୍ରଣା ଓ ଅବସାଦଗ୍ରସ୍ତ ରୋଗୀଙ୍କୁ ଦିଆଯାଏ ଯେତେବେଳେ ଅନ୍ୟାନ୍ୟ ସେଲେକ୍ଟିଭ ସେରୋଟୋନିନ ରିଅପଟେକ ଇନହିବିଟର ଔଷଧଗୁଡିକ ପ୍ରଭାବଶାଳୀ  ହୁଏନି । ଅଧକପାଳି ପ୍ରତିଷେଧ, ଶୋଇବାରେ ଅସୁବିଧା ଏବଂ ଉଦ୍‌ବେଗ ରୋଗମାନଙ୍କ ନିମନ୍ତେ ମଧ୍ୟ ଦିଆଯାଇପାରେ । ଉଦାସୀନତା ପାଇଁ ସେମାନେ ସେଲେକ୍ଟିଭ ସେରୋଟୋନିନ ରିଅପଟେକ ଇନହିବିଟର ଭଳି କାମ କରନ୍ତି କିନ୍ତୁ ଅଧିକ ମାତ୍ରାରେ ଦେଲେ ଅଧିକ ପାର୍ଶ୍ୱ ପ୍ରତିକ୍ରିୟା ହୋଇପାରେ । ସେଗୁଡିକ ପାଟିରେ ଦିଆଯାଏ । 

ପାର୍ଶ୍ୱ ପ୍ରତିକ୍ରିୟାରେ ଶୁଖିଲା ପାଟି, ମୂତ୍ର ଧାରଣ ଏବଂ ଜାଲଜାଲୁଆ ଦୃଷ୍ଟି ହୋଇପାରେ |  ଗୁରୁତର ପାର୍ଶ୍ୱ ପ୍ରତିକ୍ରିୟାରେ ଅନିୟମିତ ହୃତ୍‌ସ୍ପନ୍ଦନ, ନିମ୍ନ ରକ୍ତଚାପ ଏବଂ ବାତ ହୋଇପାରେ । ଟ୍ରାଇସାଇକ୍ଲିକ୍ ଆଣ୍ଟିଡେପ୍ରେସାଣ୍ଟ ଅତ୍ୟଧିକ ମାତ୍ରାରେ ଦେଲେ ମୃତ୍ୟୁ ହୋଇପାରେ ।  ଏହି ଔଷଧ ହଠାତ୍ ବନ୍ଦ କରିବାଦ୍ୱାରା ପ୍ରତ୍ୟାହାର ହୋଇପାରେ । ପୁନଃ ଗ୍ରହଣକୁ ଅବରୋଧ କରିବାଦ୍ୱାର ସେରୋଟୋନିନ ଏବଂ ନର୍-ଏପିନେଫ୍ରିନ ସ୍ତର ବୃଦ୍ଧି କରି ସେମାନେ କାର୍ଯ୍ୟକ୍ଷମ ହୁଅନ୍ତି ବୋଲି ବିଶ୍ୱାସ କରାଯାଏ । 

୧୯୫୦ ଦଶକର ଶେଷ ଭାଗରେ ଟ୍ରାଇସାଇକ୍ଲିକ୍ ଆଣ୍ଟିଡେପ୍ରେସାଣ୍ଟ ଡାକ୍ତରୀ ବ୍ୟବହାରରେ ଆସିଥିଲା ।  ୧୯୮୦ ଦଶକ ଆରମ୍ଭରେ ଏହାର ବ୍ୟବ‌ହାର କମିଯାଇଛି ।  ଏହାର ଏକ  ସଂସ୍କରଣ ଜେନେରିକ ଔଷଧ ଭାବରେ ଉପଲବ୍ଧ ଏବଂ ଅପେକ୍ଷାକୃତ ଶସ୍ତା ଅଟେ ।  ରାସାୟନିକ ଗଠନ ଅନୁସାରେ ସେଗୁଡ଼ିକର ନାମକରଣ   କରାଯାଏ, ଯେଉଁଥିରେ ତିନୋଟି ପରମାଣୁ ରିଙ୍ଗ ରହିଥାଏ । 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki
ପ୍ରଶାନ୍ତ କୁମାର ମୁଦୁଲି

ପ୍ରଶାନ୍ତ କୁମାର ମୁଦୁଲି (ଜନ୍ମ: ୧୯ ଅପ୍ରେଲ ୧୯୬୪) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଏବେ କାର୍ଯ୍ୟ କରୁଛନ୍ତି । ୨୦୦୯, ୨୦୧୪ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବାଲିକୁଦା-ଏରସମା ଓ ଜଗତସିଂହପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୪ଶ, ୧୫ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

 ଜନ୍ମ, ପରିବାର ଓ ଶିକ୍ଷା 
ପ୍ରଶାନ୍ତ କୁମାର ମୁଦୁଲି ୧୯୬୪ ମସିହାର ଅପ୍ରେଲ ୧୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଶଙ୍କର ମୁଦୁଲି ଓ ପତ୍ନୀଙ୍କ ନାମ ବୈଜୟନ୍ତୀମାଳା ମହାନ୍ତି । ତାଙ୍କ ବାପା ଜଣେ ଓଡ଼ିଆ ରାଜନେତା ଥିଲେ ।

 ରାଜନୈତିକ ଜୀବନ 
ପ୍ରଶାନ୍ତ କୁମାର ମୁଦୁଲି ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଏବେ କାର୍ଯ୍ୟ କରୁଛନ୍ତି ।

 ବିଧାନ ସଭା ସଭ୍ୟ ବିବରଣୀ 
ଆରମ୍ଭଶେଷପଦବୀନିର୍ବାଚନ ମଣ୍ଡଳୀଦଳ୨୦୦୯୨୦୧୪ସଭ୍ୟ, ୧୪ଶ ଓଡ଼ିଶା ବିଧାନ ସଭାବାଲିକୁଦା-ଏରସମାବିଜୁ ଜନତା ଦଳ୨୦୧୪୨୦୧୯ସଭ୍ୟ, ୧୫ଶ ଓଡ଼ିଶା ବିଧାନ ସଭାବାଲିକୁଦା-ଏରସମାବିଜୁ ଜନତା ଦଳ୨୦୧୯ଏବେଯାଏଁସଭ୍ୟ, ୧୬ଶ ଓଡ଼ିଶା ବିଧାନ ସଭାଜଗତସିଂହପୁରବିଜୁ ଜନତା ଦଳ

 ଆଧାର 

 ବାହାର ଆଧାର 
 

ଶ୍ରେଣୀ:୧୯୬୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଜଗତସିଂହପୁର ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୧୪ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୫ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ରଘୁନନ୍ଦନ ଦାସ

ରଘୁନନ୍ଦନ ଦାସ (ଜନ୍ମ: ୩୦ ଡିସେମ୍ବର ୧୯୫୮) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବାଲିକୁଦା-ଏରସମା ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

 ଜନ୍ମ, ପରିବାର ଓ ଶିକ୍ଷା 
ରଘୁନନ୍ଦନ ଦାସ ୧୯୫୮ ମସିହାର ଡିସେମ୍ବର ୩୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବିପିନ ବିହାରୀ ଦାସ ଓ ପତ୍ନୀଙ୍କ ନାମ ଅନୀତା ଦାସ ।

 ରାଜନୈତିକ ଜୀବନ 
ରଘୁନନ୍ଦନ ଦାସ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି ।

 ଆଧାର 

 ବାହାର ଆଧାର 
 

ଶ୍ରେଣୀ:୧୯୫୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଜଗତସିଂହପୁର ଜିଲ୍ଲାର ଲୋକ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ବିଶ୍ବ ର ସର୍ବବୃହତ ଜନବହୁଳ ସହର ସବୁ ର ତାଲିକା

ଲେଉଟାଣି ବିଶ୍ବର ସର୍ବବୃହତ ଜନବହୁଳ ସହରସବୁର ତାଲିକା
ଦାମୋଦର ରାଉତ

ଦାମୋଦର ରାଉତ (ଜନ୍ମ: ୨ ଜୁଲାଇ ଅପ୍ରେଲ ୧୯୪୨) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସାତ ଥର କାର୍ଯ୍ୟ କରିଛନ୍ତି । ୧୯୫୭, ୧୯୬୧, ୧୯୬୭ ଓ ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଏରସମା ଓ ପାରାଦ୍ୱୀପ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୭ମ, ୮ମ, ୧୦ମ, ୧୨ଶ, ୧୩ଶ, ୧୪ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

 ଜନ୍ମ, ପରିବାର ଓ ଶିକ୍ଷା 
ଦାମୋଦର ରାଉତ ୧୯୪୨ ମସିହାର ଜୁଲାଇ ୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କପିଳ ଚରଣ ରାଉତ ଓ ପତ୍ନୀଙ୍କ ନାମ ସ୍ନେହା ରାଉତ । ତାଙ୍କ ପୁଅ ସମ୍ବିତ ରାଉତରାୟ ଜଣେ ରାଜନେତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଅଛନ୍ତି ।

 ରାଜନୈତିକ ଜୀବନ 
ଦାମୋଦର ରାଉତ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଛନ୍ତି । ପୂର୍ବରୁ ସେ ଜନତା ଦଳ, ଜନତା ପାର୍ଟି ଓ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସାତ ଥର କାର୍ଯ୍ୟ କରିଛନ୍ତି । ୧୯୭୯ ମସିହାରୁ ୨୦୧୭ ମସିହା ପର୍ଯ୍ୟନ୍ତ ଭିନ୍ନ ଭିନ୍ନ ସମୟରେ ଭିନ୍ନ ଭିନ୍ନ ସରକାରଙ୍କ ମନ୍ତ୍ରୀମଣ୍ଡଳରେ ସେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଛନ୍ତି

 ବିଧାନ ସଭା ସଭ୍ୟ ବିବରଣୀ 
ଆରମ୍ଭଶେଷପଦବୀନିର୍ବାଚନ ମଣ୍ଡଳୀଦଳ୧୯୭୭୧୯୮୦ସଭ୍ୟ, ୭ମ ଓଡ଼ିଶା ବିଧାନ ସଭାବାଲିକୁଦା-ଏରସମାଜନତା ପାର୍ଟି୧୯୮୦୧୯୮୫ସଭ୍ୟ, ୮ମ ଓଡ଼ିଶା ବିଧାନ ସଭାଏରସମାଜନତା ପାର୍ଟି (ସେକୁଲାର୍)୧୯୯୦୧୯୯୫ସଭ୍ୟ, ୧୦ମ ଓଡ଼ିଶା ବିଧାନ ସଭାଏରସମାଜନତା ଦଳ୨୦୦୦୨୦୦୪ସଭ୍ୟ, ୧୨ଶ ଓଡ଼ିଶା ବିଧାନ ସଭାଏରସମାବିଜୁ ଜନତା ଦଳ୨୦୦୪୨୦୦୯ସଭ୍ୟ, ୧୩ଶ ଓଡ଼ିଶା ବିଧାନ ସଭାଏରସମାବିଜୁ ଜନତା ଦଳ୨୦୦୯୨୦୧୪ସଭ୍ୟ, ୧୪ଶ ଓଡ଼ିଶା ବିଧାନ ସଭାପାରାଦ୍ୱୀପବିଜୁ ଜନତା ଦଳ୨୦୧୪୨୦୧୯ସଭ୍ୟ, ୧୫ଶ ଓଡ଼ିଶା ବିଧାନ ସଭାପାରାଦ୍ୱୀପବିଜୁ ଜନତା ଦଳ

 ଆଧାର 

 ବାହାର ଆଧାର 

 

ଶ୍ରେଣୀ:୧୯୪୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଜଗତସିଂହପୁର ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୭ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୮ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୦ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୩ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୪ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୫ଶ ଓଡ଼ିଶା ବିଧାନ ସଭାର ସଭ୍ୟ
କାନାବିନଏଡ ହାଇପରେମେସିସ ସିଣ୍ଡ୍ରୋମ

କାନାବିନଏଡ ହାଇପରେମେସିସ ସିଣ୍ଡ୍ରୋମ ( CHS ) ବା ଗଞ୍ଜେଇ ସେବନ ଜନିତ ଅତ୍ୟଧିକ ବାନ୍ତି, ରୋଗରେ ବାରମ୍ବାର ଅଇ, ବାନ୍ତି, ଏବଂ ପେଟରେ ଯନ୍ତ୍ରଣା ହୁଏ ।  ଏହି ଲକ୍ଷଣଗୁଡ଼ିକ ଗରମ ଗାଧୋଇବା କିମ୍ବା ଗାଧୋଇବାଦ୍ୱାରା ସାମୟିକ ଭାବରେ ଉନ୍ନତି ହୋଇପାରେ ।   ଜଟିଳତା ମଧ୍ୟରେ କିଡନୀ ବିଫଳତା, ଇଲେକ୍ଟ୍ରୋଲାଇଟ୍ ସମସ୍ୟା ଏବଂ ଗରମ ପାଣିରୁ ଚର୍ମ ଜଳିବା ଅନ୍ତର୍ଭୁକ୍ତ ହୋଇପାରେ ।  ଏହା ଯୋଗୁ ସହିତ ଅତି କମରେ ଦୁଇଟି ମୃତ୍ୟୁ ଘଟିଛି |   

ସିଣ୍ଡ୍ରୋମ ଘଟିବା ପାଇଁ ସାପ୍ତାହିକ କାନାବିସ୍ ବ୍ୟବହାର ଆବଶ୍ୟକ |  ଅନେକ ସମ୍ଭାବ୍ୟ ପ୍ରସ୍ତାବ ସ‌ହିତ ଏହାର ଲାର୍ଯ୍ୟବିଧି ଅସ୍ପଷ୍ଟ ଅଛି ।  ଲକ୍ଷଣ ଉପରେ ରୋଗ ନିର୍ଣ୍ଣୟ କରାଯାଏ  ରୋଗ ନିର୍ଣ୍ଣୟ ପୂର୍ବରୁ କିଛି ସମୟ ପାଇଁ ଏହି ଅବସ୍ଥା ଉପସ୍ଥିତ ଥାଏ |  ଅନ୍ୟ ଏକ ଅବସ୍ଥା ଯାହା ସମାନ ଭାବରେ ଉପସ୍ଥାପିତ ହୋଇପାରେ ତାହାକୁ ସାଇକ୍କିକ ବାନ୍ତି ସିଣ୍ଡ୍ରୋମ କୁହାଯାଏ । 

ନିର୍ଦ୍ଦିଷ୍ଟ ଚିକିତ୍ସାରେ ଗଞ୍ଜେଇ ଓ ଧୁଆଁପତ୍ର ବ୍ୟବ‌ହାର ବନ୍ଦ କରାଯାଏ ।  ଚିକିତ୍ସାର ଉପକାର ଦେଖିବାକୁ ଦୁଇ ସପ୍ତାହ ପର୍ଯ୍ୟନ୍ତ ଆବଶ୍ୟକ ହୋଇପାରେ ।  ବାନ୍ତି ନିମନ୍ତେ ସ‌ହାୟକ ଚିକିତ୍ସା ସାଧାରଣତଃ ଆବଶ୍ୟକ ହୋଇଥାଏ |  ଏକ ତୀବ୍ର ଘଟଣା ସମୟରେ ପେଟରେ କାପସାଇସିନ କ୍ରିମ ଉପକାରର ପରୀକ୍ଷାମୂଳକ ପ୍ରମାଣ ଅଛି । 

ପ୍ରଭାବିତ ଲୋକଙ୍କ ସଂଖ୍ୟା ଅସ୍ପଷ୍ଟ ରହିଛି।  ଯେଉଁମାନେ ବାରମ୍ବାର ବାନ୍ତି ସହିତ ଯୁକ୍ତରାଷ୍ଟ୍ରର ଜରୁରୀକାଳୀନ ବିଭାଗକୁ ଯାଆନ୍ତି ସେମାନଙ୍କ ମଧ୍ୟରୁ ପ୍ରାୟ ୬% ଲୋକଙ୍କର ଏହି ଅବସ୍ଥା ଥାଏ ।  ଏହି ସିଣ୍ଡ୍ରୋମକୁ ପ୍ରଥମେ ୨୦୦୪ରେ ବର୍ଣ୍ଣନା କରାଯାଇଥିଲା ଏବଂ ୨୦୦୯ ମସିହାରେ ପ୍ରକାଶିତ ଡାଇଗ୍ନୋଷ୍ଟିକ୍ ମାନଦଣ୍ଡକୁ ସରଳୀକୃତ କରାଯାଇଥିଲା।  

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki